**Referat af bestyrelsesmødet 21 – onsdag den 8. december 2010**

**Ad 1. Godkendelse af dagsordenen**

Dagsordenen blev godkendt.

**Ad 2. Godkendelse og underskrivelse af referat fra bestyrelsesmødet den 3/12 2009**

Referatet fra Bestyrelsesmødet den 9/9 2010 blev godkendt og underskrevet.

**Ad 3. Nyt siden sidst – Meddelelser / Orientering**

Kirsten Jeppesen (KI) orienterede om 1.g elevernes endelige valg af studieretning. Fordeling på studieretninger er gået fint op, 220 elever har fået deres 1.prioritet, mens ca. 15 elever har fået deres 2. prioritet. 5 nye elever startet efter juleferien.

Skolens fødselsdagsfest med ca. 1100 deltagere var vellykket.

Det årlige møde med skoleledere og UU-vejledere forløb fint, dog var enkelte skoler fraværende.

GG-guide-projektet fortsætter med 15 nye 1.g GG-guider, der skal på besøgt på folkeskoler og vise kommende og nye elever til rette i forbindelse med orienteringsaften, introduktionskurser m.m.

Operation Dagsværk var i år en stor succes med et rekordstort indsamlet beløb på 80.000 kr.

Skolen har af Gribskov Kommunes Kunstråd fået stillet 6 små Kvium-litografiet til rådighed på ubestemt tid.

På det internationale område, er der fortsat stor aktivitet. 3s og 2 lærere har været på en vellykket studietur til Kina, hvor de bl.a. har besøgt vores partnerskole i Jiaxing, hvor de har været indkvarteret privat. V får besøg af rektor og lærere og elever fra Kina senere på året, ligesom vi sender en ny klasse (nuværende 2s) til Kina i efteråret 2011.

KI og en lærergruppe skal på genbesøg på vores nye partnerskole i North Carolina i april 2011 med henblik på kommende studieture for elever.

Der er et stigende problem med affald og manglende oprydning på skolen, som der fortsat må være fokus på at få løst i et fælles projekt.

Henning Høy Carstens (HC) orienterede om 5 års bygningssyn og de fortsatte problemer med ventilationen. Der har været afholdt et personalemøde med økonomi som tema for alle medarbejde, hvor HC orienterede om sammensætning af skolens økonomi.

Patrick Offendal fortalte, at alle 3.g elever i øjeblikket er meget optaget af deres store eksamensopgave – det flerfaglige studieretningsprojekt.

**Ad 4. Mål og handlingsplan 2010**

Mål og handlingsplan for de enkelte indsatsområder blev gennemgået og kommenteret. Undervejs kom der forslag og konkrete ideer til initiativer. Bl.a. kontakt til den nye turistsammenslutning og erhvervslivet for at henlede opmærksomheden på f.eks. mediefagshold muligheder for at lave små reklamespot m.m. Mht. samarbejdet med de videregående uddannelser henviste Carl-Jørgen Bindslev til UCC i Hillerød, og Andreas Elkjær henviste til et projekt om unges brug af digitale medier.

Rettelser indarbejdes, og planen formidles til hele skolen og omverdenen via gymnasiets hjemmeside.

**Ad 5. Information fra Ungeområdet i Gribskov Kommune**

Andreas Elkjær (AE) orienterede om nye tiltag vedrørende uddannelsesparathed, hvor UU-centrene fremover vil spille en større rolle. AE orienterede endvidere om etablering af faste partnerskaber i 2011. Børnetallet i Gribskov Kommune er faldende, idet der inden for de næste 5-6 år vil være 300 færre elever i folkeskolen. Det får konsekvenser for skolestrukturen i kommunen. AE nævnte, at der opereres med forskellige scenarier, bl.a. skolenedlæggelse, sammenlægning af overbygninger m.m. Politisk arbejdes der for at undgå lukning af skoler.

60 siders rapport kan ses på kommunens hjemmeside.

**Ad 6. Omlægning af den kollektive trafik**

HC og KI orienterede om gymnasiets inddragelse i processen. De nye bus- og togplaner imødeses med spænding, da de kan få konsekvenser for mange elevers transportmuligheder til og fra skolen.

Det blev besluttet, at bestyrelsen retter henvendelse til Gribskov Kommune / Movia, når vi har gennemført en undersøgelse af elevernes transportforhold efter juleferien.

**Ad 7. Prognoser for elevoptagelse og kapacitet i Region**

KI gennemgik kort prognosetallene, især hvad angik udvikling i samt fremskrivning af ansøgertallet til Gribskov Gymnasium. Som prognosetallene ser ud, tegner det til at vi vil få 7 nye klasser de kommende år under forudsætning af, at øvrige parametre er uændrede.

Fremskrivningerne bliver interessante i forhold til det købstilbud, vi modtager fra uvm, hvor elevtalsudviklingen frem til 2010 indgår.

**Ad 8. Økonomi**

HC orienterede om status på økonomien pr. 31/10 2010. Det ser ud til, at overskuddelt bliver lidt større end forventet. HC orienterede overordnet om FL2011 og dens konsekvenser for gymnasiets økonomi. Revisionsprotokollatet om forberedende revisionsarbejder i 2010 blev underskrevet.

**Ad 9. Invitation til bestyrelsesseminar**

Der var enighed om, at vi ikke skulle melde os til det tilbudte bestyrelsesseminar, da programmet ikke umiddelbart så ud til at være relevant for os.

Vi drøftede i stedet behovet for selv at afholde et bestyrelsesseminar, når vi finder det relevant.

**Ad 10. Evt.**

Det var ikke muligt at fastsætte datoer for kommende bestyrelsesmøder. I stedet sendes forslag til datoer ud til alle på mail.

Resultatet af forespørgslen blev, at de næste bestyrelsesmøder er fastsat til

**mandag den 14. marts 2011 kl. 16.00 og**

**onsdag den 4. maj 2011 kl. 16.00**

Ref.

KI

Godkendelse: